|Vabariigi President pälvis Liberaalse Internatsionaali Vabaduse auhinna


23.08.1998
President Lennart Meri pälvis Liberaalse Internatsionaali 1999. aasta Vabaduse auhinna väljapaistva töö eest vabaduse teostamisel, teatas presidendile Liberaalse Internatsionaali president Frits Bolkestein.
Frits Bolkestein nimetas Eesti riigipeale saadetud kirjas, et auhinna määramisel Lennart Merile on olnud otsustav tema töö Eesti heaks. Eraldi mainis Bolkestein Lennart Meri osa rahvusliku identiteedi säilitamisel okupatsiooni aastate jooksul, nõukogude fosforiidikaevanduste projekti peatamist ja Lennart Meri tegevust iseseisvuse taastamise järel ning Inimõiguste instituudi asutamist. Bolkestein nimetas auhinna määramise ühe põhjusena ka Lennart Meri rolli "rahvusvahelise lootuse ja vabaduse sümbolina".
Vabaduse auhinna klaasskulptuur antakse üle Liberaalse Internatsionaali kongressil Brüsselis järgmise aasta 4.-5. märtsil.
Presidendi Kantselei pressiteenistus
Kadriorus 23. juulil 1998
tagasi | ametlike teadete arhiiv | avalehele
© 2001 Vabariigi Presidendi Kantselei
Telefon: 631 6202 | Faks: 631 6250 | email@example.com